Viborger Samler, 1836-09-25
Udenlandske Efterretninger. Spanien. Journ. des Deb. Correspondent giver en meget sørgelig Skildring af Sagernes Stilling i en Skrivelse af 4de d. M. Han beklager sig især over den stedse tiltagende Jnsubordination i Hæren. De i de offentlige Blade som Forrædere eller Udygtige stemplede Generaler have ingen Credit mere hos Soldaterne og nedlægge Commandoen. General Manso, en gammel Soldat fra UafhængighedsKrigen, og en forviist Constitutionel fra 1820, er afsat og vil efter Forlydende blive stillet for en Krigsret. General Montes, Chef for Centralarmeen, har tilligemed et meget stort Antal Officierer, opgivet sine Functioner. Den interimistiske Chef for Armeen i Navarra, General Oraa, vil ogsaa trække sig tilbage. Rodil iler ikke med at stille sig i Spidsen for denne Armee. Mina, der stedse bliver sygere, vil vende tilbage til de franske Bade. Soldaterne af Centralarmeen i Arragonien og paa Grændsen af Valencien haver bortjaget sine fleste Officierer. Demoralisationen er fuldstændig. General Evaristo San Miguel, der nylig endnu gjaldt for en exalteret Patriot, løber Fare for at miste denne Armees Tillid, hvis han vil gjenoprette Disciplin i den. Quile; og Cabrera, der nylig befandt sig i Alcaniz, ville maaskee benytte denne Desorganisation, for at nærme sig Teruel, Calatayud, og endog Saragossa. Jfølge nye Details over Brigadeer Lopez's Vanskjebne ved Guadalajara den 30te f. M., synes det som om Mangel paa Disciplin fra Soldaternes Side har været Hovedaarsagen hertil. Lopez, der vidste, at flere Colonner forfulgte Gomez, vilde oppebie disses Ankomst istedetfor alene at angribe Carlisterne og havde desaarsag indtaget en fordeelagtig Stilling paa Høiene, der spærrede Fienden Veien. Men da Soldaterne behandlede deres General som en Forræder, besluttede han at forlade sin Stilling og gaae Jnsurgenterne imode. Neppe var han kommen til Foden af Høiene, førend de 12 a 1500 Mand stærke Constitutionelle bleve angrebne og omringede af Go mes's 5000 Mand. Næsten Alle maatte bukke under; Lope; faldt med dem. (?) Faa Timer senere ankom de andre Colonner paa Skuepladsen for Nederlaget. En Bataillon af den kongelige Garde blev aldeles ødelagt. Hvis den ulykkelige Lopez var bleven ilive, da vilde han maaskee nu være stillet for en Krigsret. - Den ministerielle Correspondence taler omtrent i samme Aand. Jfølge den sætte de Exalterede Lister paa nye Ministre i Omløb, paa hvilke Caballero, Cardero og Olozaga, de tre vildeste Demagoger, figurere. Hr. Calatrava bestræber sig forgiæves for at styre dette Uvæsen. J den berygtede Beltran de Lys's Huus har der dannet sig en patriotisk Club og Talen er ikke om mindre end Gjen indsættelsen af alle Embedsmænd fra Perioden 1820. 1823. Mænd, der endnu den foregaaende Dag vare bekjendte for deres exalterede Liberalisme, blive forstødte, saaledes er General Mende; Vigo forviist til Badajoz. Jngen kan begribe, hvorledes det skal blive med Hæren. Det 4de lette Cavallerieregiment i Cindad Real har ligeledes forjaget sine Officierer og udnævnt en Underlieutenant til Oberst. Endnu bedre har Provindsialregimentet fra Murcia sig ad; Soldaterne have nemlig i Kraft af den dem ved Constitutionen skjænkede Frihed af egen Magtfuldkommenhed opløst sig og ere gaaede hjem. Fra alle Sider indløbe Dimissioner til Ministeriet og Rægtelsen af Pas forhindrer ikke Udvandringer.